રાઈટ ટુ એજ્યુકેશન (RTE) એક્ટ અંતર્ગત ધોરણ-૧માં પ્રવેશ મેળવનારા વાલીઓને પણ રાહત મળી રહી હોય તેમ જણાતું નથી. મણીનગર વિસ્તારમાં આવેલી એક સ્કૂલ દ્વારા RTE અંતર્ગત પ્રવેશ મેળવનારા વિદ્યાર્થીઓ પાસેથી પણ રૂ. ૪ હજારથી લઈને રૂ. ૮ હજાર સુધીની ફી લેવામાં આવતી હોવાની વિગતો પ્રકાશમાં આવી છે. આટલું જ નહીં, સ્કૂલ સંચાલકો કોઈનો ડર ન હોય તેમ પ્રવેશ મેળવનારા વિદ્યાર્થીઓને ફીની પહોંચ પણ આપી રહ્યા છે. નિયમ પ્રમાણે RTEમાં પ્રવેશ મેળવનારા વિદ્યાર્થીઓની ફી સરકાર ચૂકવતી હોઈ વાલીઓ પાસેથી કોઈ પણ પ્રકારની ફી લેવાની હોતી નથી.